钦定古今图书集成/明伦汇编/家范典/第095卷 > 《碧牡丹》〈为晏文献侍儿歌〉宋·张先
## 钦定古今图书集成/明伦汇编/家范典/第095卷 > 《碧牡丹》〈为晏文献侍儿歌〉宋·张先

《道山清话》云：“晏文献为京兆，辟张先为通判。新纳侍儿，公甚属意。先能为诗词，公雅重之。每张来，令侍儿出侑觞，往往歌子野所为之词。其后王夫人寖，不容，公即出之。一日，子野至，公与之饮，子野作此词，令营妓歌之，至末句，公闻之，怃然曰：‘人生行乐耳，何自苦如此’？亟命于宅库支钱若干，复取前所出。侍儿既来” ，夫人亦不复谁何也。

“步障、摇红绮。晓月堕、沈烟砌。缓板香檀，唱彻伊家新
制。”怨入眉头，敛黛峰横翠。芭蕉寒雨声碎。镜华翳。
闲照孤鸾戏。思量去时容易。钿合瑶钗，至今冷落轻
弃。望极蓝桥，但暮云千里。几重山、几重水。